Adeline Tsen

**Adeline Anthony Primus Tsen** (nosusu ontok 5 Milau 1986) nopo nga songulun mimingkono, modsisinding, momuruan ababayan televisyen om model tondu Malaysia. Insaru isido mongigit konoon antagonis id suang drama miagal do *[[Bukan Kerana Aku Tak Cinta]]* dan *[[Rindu Awak 200%]]*. Nointutunan isido soira minsingkono id drama kitema muzikal *[[Hotel Mania]]* pinalabus do KRU Studios ontok toun 2010. Ontok Mansak 2020, nakaamung isido do tinimungan One Nation Emcees sabaagi puru kawawagu diolo mongolon di Mimi Fly sabaagi vokalis tu sinumoliwan i Mimi mantad tinimungan ONE pogulu dii.

## Koposion
Adeline nopo nga mantad Kota Belud, Sabah om kiugama Kristian om nogi kiraha pusakag Cina Hakka-Dusun Tindal. Isido nopo nga tanak tohuri mantad turu mogiobpinai.

Suai ko ii, nokoumbal i Adeline do suminikul id Sekolah Rendah Jenis Kebangsaan Cina Chung Hwa, Kota Belud, Sabah. Haro nogi o ijazah dau id suang jurusan Perakaunan id Universiti Teknologi Mara (UITM) Shah Alam. Nokoumbal isido nokoboros do sipongoput sinikulan id gana pinsingkanaan id Akademi New York ontok Madas 2014 nga au di nodimpot gama komitmen kalaja di ogumu.

## Pakalajaan
Kinotimpuunon di Adeline id gana inus nopo nga nokotimpuun di toun 2009, maamaso poinsikul po isido id iso universiti sonkinoyonon id jurusan do kousinan id Shah Alam, Selangor. Nakaanu isido do tawaran montok minsingkono id filem maamaso semester koundarangan om maamaso timpu toliwang. Watak di pinatahak kumaa disido nopo nga watak sampingan om au ogumu timpu di aayi id kinoyonon do ponggambaran tu' watak minsingkono disido nopo nga piipiro adegan no. Filem singkonoon disido nopo nga kiuhu do *[[Senario The Movie Episode 2: Beach Boys]]*. Nga maid-laid, mumu-gumu o ponorbit om pangarah maganu di Adeline montok minsingkono id filem om nogi drama televisyen. Mantad dii, oporogot no di isido do minsingkono gisom do timpu baino. Koumbal nogi i Adeline do poinsuang id siriba do syarikat produksi MIG Talent Sdn. Bhd solinaid duo toun sobolum minaga'i kontrak disido di toun 2012 om baino, mongulud isido do aktiviti inus disido sondii. Hali pia miampai aiso ponguludan mantad hinggo-hinggo syarikat produksi, kakal kasari i Adeline do kaanu mogikaakawo tawaran do minsingkono. 

Potilombus, pinapalaab nogi i Adeline do bakat disido id gana inus om nokohompit sabaagi pangacara TV montok rancangan *Rias Jelita* montok siaran RTM. Program diti pinofokus montok mogigintong koonduan om fokus nopo nga id kinoyonon miagal do spa om sauna. 

Id kotimpuunon, rahi nopo di Adeline nga id gana do monondig, nga pinogulu disido o pokionuon id gana minsingkono soira songulun penerbit, i David Teo minomolohou disido montok monsingkono id filem torbitan disio. Sobolum di, koumbal isido do pinoposoliwan single kumoiso disido i kiuhu do *Kau Bagiku*.  Single dii nopo nga pinotorbit miampai misoosondii, winonsoi di komposer Rudy Halum om lirik nopo nga sinuat di Mable Leo miampai konsep do R&B.

Suai ko' iri, pinoposoliwan nogi kaagu isido do iso po kaagu single i kiuhu do *Nadiku* di toun 2016. Sinding diti nopo nga sinuat di Faizul Sany, i nakalantoi do Akademi Fantasia 2013 id siriba do naungan Paranormal Records (Malaysia).

Suai ko' iri, drama singkono'on di Adeline di nakagayat kopio rahi do tulun di orohian drama nopo nga drama *Bukan Kerana Aku Tak Cinta* i pinokito id Astro Mustika om nogi drama *Rindu Awak 200%* id TV3.

Di 30 Mahas 2017, nokoulai i Adelina id iso telefilem kiuhu do *Cinta Kucing Parsi* kopihondot do Toun Wagu Sina. Pinopoimbulai do barisan minsingkono Nadzmi Adhwa , Sean Lee om ogumu po, drama di suhuon do sutradara Zamri Zakaria, kokomoi do koposion duo miambalut i otutunan sabaagi Alex om Jamal. Yolo nopo nga au osonong o nasip tu' aiso pakalajaan.

## Filemografi

### Filem

### Drama

### Telefilem

### Televisyen

## Diskografi
### Single

## Gaa om Poncolunan

## Sukuon

## Noputan labus
* 
* Adeline Tsen di Instagram